Diari Oficial de la Generalitat Valenciana


Sumari del DOGV 5881, del 29-10-2008 (2008/12711)

RESOLUCIÓ de 21 d'octubre de 2008 de la Direcció General d'Ordenació i Centres Docents, per la que es modifica la Resolució de 5 d'agost de 2008, de la Direcció General d'Ordenació i Centres Docents, per la que es resol la convocatòria d'ajudes econòmiques destinades a l'escolarització en els centres d'Educació Infantil, primer cicle, de titularitat de corporacions locals i de titularitat privada per al curs escolar 2008/2009 i es resolen les sol·licituds de les esmentades ajudes pendents.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5881

Data del DOGV
:   29-10-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/12269


Data del document
:   21-10-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda pública
    * administració local
    * guarda de xiquets
    * educació preescolar
    * ensenyament privat
    * centre d'ensenyament

RESOLUCIÓ de 21 d'octubre de 2008 de la Direcció General d'Ordenació i Centres Docents, per la que es modifica la Resolució de 5 d'agost de 2008, de la Direcció General d'Ordenació i Centres Docents, per la que es resol la convocatòria d'ajudes econòmiques destinades a l'escolarització en els centres d'Educació Infantil, primer cicle, de titularitat de corporacions locals i de titularitat privada per al curs escolar 2008/2009 i es resolen les sol·licituds de les esmentades ajudes pendents. [2008/12614]
Publicada la Resolució de 5 d'agost de 2008 en el Diari Oficial de la Comunitat Valenciana núm. 5827, de 13 d'agost de 2008, per la que es resol la convocatòria d'ajudes econòmiques destinades a l'escolarització en els centres d'Educació Infantil, primer cicle, de titularitat de corporacions locals i de titularitat privada per al curs escolar 2008/2009, s'han detectat errors materials o de tramitació que fa necessària la modificació de l'esmentada resolució.
D'altra banda, quedava pendent d'una segona resolució, les sol·licituds presentades l'expedient de les quals no estava complet en el moment de la resolució de 5 d'agost.
Per les raons exposades, és necessari publicar una nova resolució que modifique l'anteriorment citada i resolga les sol·licituds de les ajudes que estaven pendents de completar la documentació.
Examinades les esmentades sol·licituds d'ajuda pendent així com la documentació que s'indica com preceptiva en la base quinta de l'annex I de l'esmentada orde.
Vista la proposta de concessió i denegació de les ajudes que eleva la comissió avaluadora creada a este efecte, després de l'examen i valoració dels expedients presentats, en compliment del que establix la base sèptima de l'esmentada orde de convocatòria.
Fent ús de les atribucions que m'atorga la disposició final primera de l'Orde de 24 d'abril de 2008, de la Conselleria d'Educació, per la que es convoquen ajudes econòmiques destinades a l'escolarització en els centres d'Educació Infantil, primer cicle, de titularitat de corporacions locals i de titularitat privada per al curs escolar 2008/2009 (DOCV núm. 5758, de 8 de maig), resolc:
Primer
Publicar en l'annex I els centres a què afecta la correcció d'errors de la Resolució de 5 d'agost de 2008, de la direcció general d'Ordenació i Centres Docents, per la que es resol la convocatòria d'ajudes econòmiques a l'escolarització en els centres d'Educació Infantil, primer cicle, de titularitat de corporacions locals i de titularitat privada per al curs escolar 2008/2009, amb l'especificació següent:
El nombre d'alumnes d'Educació Infantil, Primer Cicle, que seran subvencionats en els respectius centres per al curs 2008/2009, d'acord amb el nombre d'unitats, d'alumnes autoritzats a cada centre i el nombre d'alumnes matriculats, una vegada efectuada la correcció.
L'import econòmic que correspon a cada centre pels alumnes subvencionats per als primers quatre mesos del curs 2008/2009, així com el que corresponga per als sis mesos següents, si bé condicionat, en este últim cas, a les disponibilitats pressupostàries de l'exercici 2009, i la quantitat total a percebre per al curs escolar.
Segon
Aprovar la concessió de subvencions als centres docents autoritzats per a impartir l'Educació Infantil, Primer Cicle, per al curs escolar 2008-2009, que figuren en l'annex II, una vegada completat l'expedient.
Tercer
Denegar les sol·licituds de subvenció als centres inclosos en l'annex III, pels motius que s'indiquen.
Quart
El pagament de les ajudes quedarà condicionat al compliment, per part dels beneficiaris, del previst en les bases 14 i 16 de l'ordre de convocatòria. El termini que disposen els beneficiaris per a aportar la nova documentació referida als centres s'amplia fins al 7 de novembre.
Els centres beneficiaris, abans del dia 15 dels mesos de desembre, març i juny hauran de remetre a l'empresa contractada per l'administració els bons d'escolarització d'educació infantil de primer cicle entregats pels pares a fi de justificar la subvenció. Dites bons hauran d'anar acompanyats d'una relació en el mateix orde i numeració que s'haja seguit en la relació d'alumnes que el centre va presentar en la sol·licitud telemàtica, amb indicació dels alumnes els quals son baixa i amb la devolució del bono, segons el model de l'annex IV de l'ordre de convocatòria
Així mateix, si s'haguera produït una substitució per baixa d'un alumne i alta d'un altre, es comunica en este document i s'aportarà fotocòpia confrontada del llibre de família.
La falta de justificació comportara l'exclusió en la següent convocatòria i el reintegrament, per part del centre receptor, de les quantitats percebudes i l'exigència dels interessos de demora corresponent.
Per a la preparació de la documentació s'ha d'utilitzar com a model normalitzat el que es troba a disposició dels beneficiaris en la següent direcció d'Internet: http://www.edu.gva.es/subvencions.htm.
Quint
Donada l'excepció al règim general establida per a estes ajudes per l'article 34.4 de la Llei 15/2007, de 27 de desembre, de Pressupostos de la Generalitat per a l'exercici 2008 (DOCV núm. 5.670, de 31 de desembre), l'ajuda econòmica que corresponia per la Resolució de 5 d'agost de 2008 per als quatre primers mesos del curs escolar 2008-2009 ja ha sigut abonada als centres, per la qual cosa els increments o disminucions que corresponguen als centres quant a la correcció d'errors, es regularitzaran en el pagament corresponent als mesos de gener a març de 2009.
Així mateix, als centres beneficiaris de l'annex II, l'ajuda econòmica que corresponga per esta convocatòria per als primers quatre mesos del curs escolar 2008/2009, serà abonada íntegrament una vegada dictada esta resolució.
Sext
El pagament d'estes subvencions per als primers quatre mesos del curs 2008/2009 se realitzarà a càrrec de la dotació pressupostària de la línia de subvenció T5598000 de la secció, servici, centre gestor i programa 66.31.48.475.84 d'Ensenyança Primària del Pressupost de la Generalitat per a l'exercici 2008.
El pagament de les respectives ajudes per als sis mesos següents del curs escolar 2008/2009 quedarà condicionat a les dotacions i línies de subvenció que determine la Llei de Pressupostos de la Generalitat per a l'exercici 2009.
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present resolució, que posa fi a la via administrativa, la persona interessada podrà interposar, un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació de la present resolució en el Diari Oficial de la Comunitat Valenciana.
Així mateix, les persones privades podran interposar el recurs potestatiu de reposició davant del conseller d'Educació en el termini d'un mes a comptar de l'endemà de la publicació de la present resolució en el Diari Oficial de la Comunitat Valenciana.
València, 21 d'octubre de 2008.- El director general d'Ordenació i Centres Docents: Francisco Baila Herrera.